20061223

P6_TC1-COD(2005)0016

Europa-Parlamentets holdning fastlagt ved førstebehandlingen den 12. december 2006 med henblik på vedtagelse af Europa-Parlamentets og Rådets forordning (EF) nr. …/2007 om EF-statistikker over udenlandske datterselskabers struktur og aktiviteter

(EØS-relevant tekst)

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 285, stk. 1,

under henvisning til forslag fra Kommissionen,

under henvisning til udtalelse fra Den Europæiske Centralbank [1],

efter proceduren i traktatens artikel 251 [2], og

ud fra følgende betragtninger:

(1) Regelmæssige EF-statistikker af god kvalitet over udenlandske datterselskabers struktur og aktiviteter i hele økonomien er en væsentlig forudsætning for en tilfredsstillende vurdering af udenlandsk kontrollerede foretagenders indflydelse på Den Europæiske Unions økonomi. Sådanne statistikker vil gøre det lettere at overvåge det indre markeds effektivitet og økonomiernes gradvise integrering som led i globaliseringen. Multinationale selskaber spiller i denne forbindelse en fremtrædende rolle, men små og mellemstore virksomheder kan også blive berørt af udenlandsk kontrol.

(2) Gennemførelsen og revision af den almindelige overenskomst om handel med tjenesteydelser (General Agreement on Trade in Services) (GATS) og aftalen om handelsrelaterede intellektuelle ejendomsrettigheder (TRIPS) samt de igangværende og fremtidige forhandlinger om nye aftaler kræver, at der tilvejebringes relevante statistiske oplysninger.

(3) Når der som led i liberaliseringsprocessen skal udarbejdes politikker inden for økonomi, konkurrence, erhvervsområdet, forskning, teknologisk udvikling og beskæftigelse, er det nødvendigt at råde over statistikker over udenlandske datterselskaber for at kunne måle den udenlandske kontrols direkte og indirekte virkninger for beskæftigelsen, lønningerne og produktiviteten i bestemte lande og sektorer.

(4) De oplysninger, der skal gives i henhold til den eksisterende fællesskabslovgivning, eller som foreligger i medlemsstaterne, er utilstrækkelige, uhensigtsmæssige eller ikke tilstrækkeligt sammenlignelige til at kunne anvendes som grundlag for Kommissionens arbejde.

(5) I forordning (EF) nr. 184/2005 [3] fastsættes fælles regler for systematisk udarbejdelse af fællesskabsstatistikker over betalingsbalance, international handel med tjenester og udenlandske direkte investeringer. Da betalingsbalancestatistikkerne kun delvis omfatter de data, som indgår i GATS, er det vigtigt, at der regelmæssigt udarbejdes detaljerede statistikker over udenlandske datterselskaber.

(6) I Rådets forordning (EF, Euratom) nr. 58/97 af 20. december 1996 om statistik over erhvervsstrukturer [4] og Rådets forordning (EØF) nr. 696/93 af 15. marts 1993 om de statistiske enheder til observation og analyse af det produktive system i Det Europæiske Fællesskab [5] er der fastlagt fælles regler for indsamling, udarbejdelse, indberetning og evaluering af EF-statistikker over de europæiske virksomheders struktur og aktiviteter.

(7) Opstillingen af nationalregnskaber efter Rådets forordning (EF) nr. 2223/96 af 25. juni 1996 om det europæiske national- og regionalregnskabssystem i Det Europæiske Fællesskab [6] kræver sammenlignelige, fuldstændige og pålidelige virksomhedsstatistikker over udenlandske datterselskaber.

(8) Generelle regler for udarbejdelse af internationale sammenlignelige statistikker over udenlandske datterselskaber er samlet i De Forenede Nationers manual om statistikker over international handel med tjenester, Den Internationale Valutafonds betalingsbalancemanual (5. udgave) og Organisationen for Økonomisk Samarbejde og Udviklings benchmark-definition af udenlandske direkte investeringer.

(9) Udarbejdelsen af specifikke EF-statistikker er omfattet af bestemmelserne i Rådets forordning (EF) nr. 322/97 af 17. februar 1997 om EF-statistikker [7].

(10) Målet for denne forordning, nemlig indførelsen af fælles statistiske standarder for udarbejdelse af sammenlignelige statistikker over udenlandske datterselskaber, kan ikke i tilstrækkelig grad opfyldes af medlemsstaterne og kan derfor på grund af foranstaltningens omfang og virkninger bedre nås på fællesskabsplan. Fællesskabet kan derfor træffe foranstaltninger i overensstemmelse med subsidiaritetsprincippet, jf. traktatens artikel 5. I overensstemmelse med proportionalitetsprincippet, jf. nævnte artikel, går denne forordning ikke ud over, hvad der er nødvendigt for at nå dette mål.

(11) De nødvendige foranstaltninger til gennemførelse af denne forordning bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen [8].

(12) Kommissionen bør navnlig tillægges beføjelser til at tilpasse definitionerne i bilag I og II og detaljeringsniveauet i bilag III såvel som til at foretage de heraf følgende ændringer af bilag I og II, til at gennemføre resultaterne af pilotundersøgelserne og til at fastsætte passende fælles kvalitetsstandarder og regler om kvalitetsrapporternes indhold og hyppighed. Da der er tale om generelle foranstaltninger, der har til formål at ændre ikke-væsentlige bestemmelser i denne forordning eller at supplere denne forordning med nye ikke-væsentlige bestemmelser, bør foranstaltningerne vedtages efter forskriftsproceduren med kontrol i artikel 5a i afgørelse 1999/468/EF.

(13) Udvalget for Det Statistiske Program, nedsat i henhold til Rådets afgørelse 89/382/EØF, Euratom [9], og Udvalget for Penge-, Kreditmarkeds- og Betalingsbalancestatistik, nedsat i henhold til Rådets afgørelse 2006/856/EF [10], er blevet hørt —

UDSTEDT FØLGENDE FORORDNING:

Artikel 1

Formål

Denne forordning fastlægger fælles retningslinjer for systematisk udarbejdelse af EF-statistikker over udenlandske datterselskabers struktur og aktiviteter.

Artikel 2

Definitioner

I denne forordning forstås ved:

a) "udenlandsk datterselskab": et foretagende, som er beliggende i det indberettende land, og som kontrolleres af en institutionel enhed, der ikke er beliggende i det indberettende land, eller et foretagende, som ikke er beliggende i det indberettende land, og som kontrolleres af en institutionel enhed, der er beliggende i det indberettende land.

b) "kontrol": mulighed for at fastlægge et foretagendes generelle politik ved om nødvendigt at vælge en passende bestyrelse. I den forbindelse anses foretagende A for at være kontrolleret af en institutionel enhed B, når B enten direkte eller indirekte kontrollerer over halvdelen af aktionærernes stemmerettigheder eller over halvdelen af aktierne.

c) "udenlandsk kontrol": den kontrollerende institutionelle enhed er beliggende i et land, som er forskelligt fra det land, hvor den kontrollerede institutionelle enhed er beliggende.

d) "afdelinger": lokale enheder, som ikke har nogen selvstændig juridisk personlighed, og som er underlagt udenlandsk kontrollerede foretagender. De betragtes som kvasiforetagender som defineret i nr. 3, litra j), i de forklarende bemærkninger til afdeling III (B) i bilaget til forordning (EØF) nr. 696/93.

e) "statistik over udenlandske datterselskaber": statistiske oplysninger om udenlandske datterselskabers generelle aktiviteter.

f) "statistik over udenlandske datterselskaber i indlandet": statistiske oplysninger om de aktiviteter, som udøves af udenlandske datterselskaber, der er beliggende i det indberettende land.

g) "statistik over udenlandske datterselskaber i udlandet": statistiske oplysninger om de aktiviteter, som udøves af de datterselskaber i udlandet, der kontrolleres af en interinstitutionel enhed, der er beliggende i det indberettende land.

h) "øverste kontrollerende institutionelle enhed": den institutionelle enhed, som i kæden af enheder, der udøver kontrol over et udenlandsk datterselskab, ikke kontrolleres af nogen anden institutionel enhed.

i) "foretagende", "lokal enhed" og "institutionel enhed": de samme definitioner som i forordning (EØF) nr. 696/93.

Artikel 3

Indberetning af oplysninger

Medlemsstaterne indberetter data til Kommissionen (Eurostat) om de udenlandske datterselskaber for så vidt angår de variabler, de økonomiske aktiviteter og den geografiske opdeling, som er omhandlet i bilag I, II og III.

Artikel 4

Datakilder

1. Medlemsstaterne indsamler under anvendelse af alle de kilder, de anser for relevante og hensigtsmæssige, og under overholdelse af de i artikel 6 omhandlede kvalitetskrav de oplysninger, der kræves i medfør af denne forordning.

2. Indberetningspligtige fysiske og juridiske personer overholder ved indberetningen de tidsfrister og følger de definitioner, der i overensstemmelse med denne forordning er fastlagt af de nationale institutioner, som er ansvarlige for indsamlingen af data i medlemsstaterne.

3. Hvis det er urimeligt omkostningskrævende at indsamle de krævede data, kan der indberettes bedste skøn, herunder nulværdier.

Artikel 5

Pilotundersøgelser

1. Kommissionen udarbejder et program for pilotundersøgelser, der på frivillig basis gennemføres af de nationale myndigheder som defineret i artikel 2 i forordning (EF) nr. 322/97 om yderligere variabler og niveauer i statistikkerne over udenlandske datterselskaber i ind- og udland.

2. Pilotundersøgelserne gennemføres for at vurdere, om det er relevant og muligt at indsamle data, samtidig med at fordelene ved at råde over disse data afvejes mod omkostningerne ved det statistiske system og den byrde, der pålægges virksomhederne.

3. Kommissionens program for pilotundersøgelser skal være i overensstemmelse med bilag og I og II.

4. På grundlag af konklusionerne af disse pilotundersøgelser vedtager Kommissionen efter forskriftsproceduren med kontrol i artikel 10, stk. 3, de nødvendige gennemførelsesforanstaltninger for statistikker over udenlandske datterselskaber i ind- og udland.

5. Pilotundersøgelserne skal være afsluttet senest den … [].

Artikel 6

Kvalitetskriterier og -rapporter

1. Medlemsstaterne træffer alle nødvendige foranstaltninger for at sikre, at kvaliteten af de fremsendte oplysninger opfylder de fælles kvalitetsstandarder.

2. Medlemsstaterne forelægger en rapport for Kommissionen (Eurostat) om kvaliteten af de fremsendte oplysninger ("kvalitetsrapport").

3. De fælles kvalitetsstandarder samt kvalitetsrapporternes indhold og hyppighed fastlægges af Kommissionen efter forskriftsproceduren med kontrol i artikel 10, stk. 3.

4. Kommissionen vurderer kvaliteten af de indberettede data.

Artikel 7

Vejledning

I nært samarbejde med medlemsstaterne offentliggør Kommissionen en vejledning, som indeholder de relevante definitioner og yderligere retningslinjer for de EF-statistikker, der udarbejdes i henhold til denne forordning.

Artikel 8

Tidsplan og undtagelser

1. Medlemsstaterne udarbejder dataene i overensstemmelse med tidsplanen i bilag I og II.

2. I en overgangsperiode på højst fire år fra det første referenceår, jf. bilag I og II, kan Kommissionen efter forskriftsproceduren i artikel 10, stk. 2, indrømme medlemsstaterne undtagelser fra denne forordnings bestemmelser i en begrænset periode hvis deres nationale statistiske systemer kræver store tilpasninger.

Artikel 9

Gennemførelsesforanstaltninger

1. Følgende foranstaltninger til gennemførelse af denne forordning vedtages efter forskriftsproceduren i artikel 10, stk. 2:

a) fastsættelse af passende format og fremgangsmåde i forbindelse med medlemsstaternes indberetning af resultater, og

b) indrømmelse af undtagelser for medlemsstater, hvis deres nationale systemer kræver store tilpasninger, herunder indrømmelse af yderligere undtagelser fra alle nye krav i tilknytning til pilotundersøgelserne i henhold til artikel 8, stk. 2.

2. Følgende foranstaltninger til ændring af ikke-væsentlige bestemmelser i denne forordning, herunder ved supplering af denne med nye ikke-væsentlige bestemmelser vedtages efter forskriftsproceduren med kontrol i artikel 10, stk. 3:

a) tilpasning af definitioner i bilag I og II og tilpasning af detaljeringsniveauet i bilag III såvel som heraf følgende ændringer af bilag I og II

b) gennemførelse af resultaterne af pilotundersøgelserne i henhold til artikel 5, stk. 4, og

c) fastsættelse af passende fælles kvalitetsstandarder og regler om kvalitetsrapporternes indhold og hyppighed i henhold til artikel 6, stk. 3.

3. Der skal tages særligt hensyn til princippet om, at fordelene ved sådanne foranstaltninger skal opveje udgifterne ved disse, og princippet om, at enhver yderligere økonomisk byrde for medlemsstater eller virksomheder skal holdes på et rimeligt niveau.

Artikel 10

Udvalgsprocedure

1. Kommissionen bistås af Udvalget for det Statistiske Program (herefter benævnt "udvalget").

2. Når der henvises til dette stykke, anvendes artikel 5 og 7 i afgørelse 1999/468/EF, jf. dennes artikel 8.

Perioden i artikel 5, stk. 6, i afgørelse 1999/468/EF, fastsættes til tre måneder.

3. Når der henvises til dette stykke, anvendes artikel 5a, stk. 1-4, og artikel 7 i afgørelse 1999/468/EF, jf. dennes artikel 8.

4. Den Europæiske Centralbank og de nationale centralbanker kan deltage i udvalgets møder som observatører.

Artikel 11

Samarbejde med Udvalget for Penge-, Kreditmarkeds- og Betalingsbalancestatistik

Ved gennemførelsen af denne forordning indhenter Kommissionen udtalelse fra Udvalget for Penge-, Kreditmarkeds- og Betalingsbalancestatistik i alle spørgsmål, som falder ind under udvalgets kompetenceområde, navnlig angående foranstaltninger til tilpasning til økonomiske og tekniske ændringer i indsamlingen og den statistiske bearbejdning af data og bearbejdningen og indberetningen af resultater.

Artikel 12

Rapport om gennemførelsen

Senest den … [] forelægger Kommissionen en rapport for Europa-Parlamentet og Rådet om forordningens gennemførelse. Rapporten skal bl.a. indeholde:

a) en vurdering af kvaliteten af de udarbejdede statistikker

b) en vurdering af de producerede statistikkers nytteværdi for Fællesskabet, medlemsstaterne, leverandørerne og brugerne af de statistiske oplysninger i forhold til omkostningerne ved at udarbejde dem

c) en vurdering af fremgangen i pilotundersøgelserne og af gennemførelsen heraf, og

d) en redegørelse for mulige forbedringer og ændringer, der anses for nødvendige på baggrund af de opnåede resultater, og de omkostninger, der er forbundet hermed.

Artikel 13

Ikrafttræden

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i …, den …

På Europa-Parlamentets vegne

Formand

På Rådets vegne

Formand

[1] EUT C 144 af 14.6.2005, s. 14.

[2] Europa-Parlamentets holdning af 12.12.2006.

[3] EUT L 35 af 8.2.2005, s. 23. Ændret ved Kommissions forordning (EF) nr. 602/2006 (EUT L 106 af 19.4.2006, s. 10).

[4] EFT L 14 af 17.1.1997, s. 1. Senest ændret ved Europa-Parlamentets og Rådets forordning (EF) nr. 1893/2006 (EUT L 393 af 30.12.2006, s. 1).

[5] EFT L 76 af 30.3.1993, s. 1. Senest ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).

[6] EFT L 310 af 30.11.1996, s. 1. Senest ændret ved Europa-Parlamentets og Rådets forordning (EF) nr. 1267/2003 (EUT L 180 af 18.7.2003, s. 1).

[7] EFT L 52 af 22.2.1997, s. 1. Ændret ved forordning (EF) nr. 1882/2003.

[8] EFT L 184 af 17.7.1999, s. 23. Ændret ved afgørelse 2006/512/EF (EUT L 200 af 22.7.2006, s. 11).

[9] EFT L 181 af 28.6.1989, s. 47.

[10] EUT L 332 af 30.11.2006, s. 21.

[] Tre år efter denne forordnings ikrafttræden.

[] Fem år efter denne forordnings ikrafttræden.

--------------------------------------------------

20061223

BILAG I

FÆLLES MODUL FOR STATISTIK OVER UDENLANDSKE DATTERSELSKABER I INDLANDET

AFSNIT 1

Statistisk enhed

De statistiske enheder omfatter foretagender og alle afdelinger, som er under udenlandsk kontrol, jf. definitionen i artikel 2.

AFSNIT 2

Variabler

Der udarbejdes data om følgende variabler, i overensstemmelse med definitionerne i bilaget til Kommissionens forordning (EF) nr. 2700/98 af 17. december 1998 om definitioner af variabler til brug for udarbejdelse af statistik over erhvervsstrukturer [1]:

Kode | Titel |

11 11 0 | Antal foretagender |

12 11 0 | Omsætning |

12 12 0 | Produktionsværdi |

12 15 0 | Værditilvækst i faktorpriser |

13 11 0 | Samlet køb af varer og tjenesteydelser |

13 12 0 | Køb af varer og tjenesteydelser med henblik på videresalg i uændret stand |

13 31 0 | Personaleudgifter |

15 11 0 | Bruttoinvesteringer i materielle anlægsaktiver |

16 11 0 | Antal beskæftigede |

22 11 0 | Samlede udgifter til intern FoU [**] |

22 12 0 | Samlet personale inden for FoU [**] |

Hvis data om antallet af beskæftigede ikke foreligger, anvendes i stedet antal lønmodtagere (kode 16 13 0).

Der udarbejdes kun data om variablernes samlede udgifter til intern FoU (kode 22 11 0) og samlet personale inden for FoU (kode 22 12 0) for aktiviteterne i hovedafdeling C, D, E og F i NACE.

For hovedafdeling J i NACE udarbejdes kun data om antal foretagender, omsætning [***] og antal beskæftigede (eller i stedet antal lønmodtagere).

AFSNIT 3

Detaljeringsniveau

Dataene leveres efter "øverste kontrollerende institutionelle enhed" på niveau 2-IN i den geografiske opdeling kombineret med niveau 3 i aktivitetsopdelingen som angivet i bilag III og niveau 3 i den geografiske opdeling kombineret med erhvervsøkonomi.

AFSNIT 4

Første referenceår og indberetningshyppighed

1. Det første referenceår, for hvilket der skal udarbejdes årlige statistikker, er det kalenderår, hvor denne forordning træder i kraft.

2. Medlemsstaterne leverer herefter data for hvert kalenderår.

3. Det første referenceår, for hvilket der skal indhentes variable samlede udgifter til intern FoU (kode 22 11 0) og samlet personale inden for FoU (kode 22 12 0) er 2007.

AFSNIT 5

Indberetning af resultater

Resultaterne indberettes senest 20 måneder efter udløbet af referenceåret.

AFSNIT 6

Rapporter og pilotundersøgelser

1. Medlemsstaterne forelægger Kommissionen en rapport om definitionen, strukturen og tilgængeligheden af de statistiske data, som skal udarbejdes i forbindelse med dette fælles modul.

2. Angående det detaljeringsniveau, der anvendes i dette bilag, iværksætter Kommissionen i henhold til artikel 5 i nærværende forordning pilotundersøgelser, som foretages af de nationale myndigheder, som defineret i artikel 2 i forordning (EF) nr. 322/97.

3. Pilotundersøgelserne foretages for at vurdere, om det er gennemførligt at tilvejebringe sådanne data, samtidig med at fordelene ved at råde over disse data afvejes mod omkostningerne ved dataindsamlingen og den byrde, der pålægges virksomhederne.

4. Der vil blive foretaget pilotundersøgelser af følgende variabler:

Kode | Titel |

| Eksport af varer og tjenester |

Import af varer og tjenester |

Eksport af varer og tjenesteydelser inden for gruppen |

Import af varer og tjenesteydelser inden for gruppen |

Eksport, import, eksport inden for gruppen og import inden for gruppen opdeles i varer og tjenesteydelser.

5. Der vil også blive gennemført pilotundersøgelser for at fastslå, om det er muligt at udarbejde data om aktiviteterne i hovedafdeling M, N og O i NACE og data vedrørende variablerne "samlede udgifter til intern FoU" (kode 22 11 0) og "samlet personale inden for FoU" (kode 22 12 0) for så vidt angår aktiviteterne i hovedafdeling G, H, I, K, M, N og O i NACE. Der vil også blive foretaget pilotundersøgelser for at vurdere relevansen og gennemførligheden af samt omkostningerne ved den i afsnit 2 nævnte opdeling af data i størrelsesklasser på basis af antallet af beskæftigede.

[1] EFT L 344 af 18.12.1998, s. 49. Senest ændret ved forordning (EF) nr. 1670/2003 (EUT L 244 af 29.9.2003, s. 74).

[**] Variablerne 22 11 0 og 22 12 0 indberettes hvert andet år. Hvis den samlede omsætning eller antallet af beskæftigede inden for en hovedgruppe i NACE rev. 1.1, hovedafdeling C-F, i en medlemsstat udgør under 1 % af EU-totalen, er det i medfør af denne forordning ikke nødvendigt at indsamle data til udarbejdelse af de statistiske oplysninger vedrørende variabel 22 11 0 og 22 12 0.

[***] For hovedgruppe 65 i NACE rev. 1.1 vil omsætningen blive erstattet af produktionsværdien.

--------------------------------------------------

20061223

BILAG II

FÆLLES MODUL FOR STATISTIK OVER UDENLANDSKE DATTERSELSKABER I UDLANDET

AFSNIT 1

Statistisk enhed

De statistiske enheder omfatter foretagender og alle afdelinger i udlandet, som kontrolleres af en institutionel enhed, der er beliggende i det indberettende land, jf. definitionerne i artikel 2.

AFSNIT 2

Variabler

Der udarbejdes data om følgende variabler, som er defineret i bilaget til forordning (EF) nr. 2700/98:

Kode | Titel |

12 11 0 | Omsætning |

16 11 0 | Antal beskæftigede |

11 11 0 | Antal firmaer |

Hvis antallet af beskæftigede ikke foreligger anvendes i stedet antallet af lønmodtagere (kode 16 13 0).

AFSNIT 3

Detaljeringsniveau

Dataene leveres opdelt efter værtsland og det udenlandske datterselskabs aktivitet som angivet i bilag 3. Opdelingen efter værtsland og efter aktivitet kombineres på følgende måde:

- Niveau 1 i den geografiske opdeling kombineres med niveau 2 i aktivitetsopdelingen.

- Niveau 2-OUT i den geografiske opdeling kombineres med niveau 1 i aktivitetsopdelingen.

- Niveau 3 i den geografiske opdeling kombineres kun med data om aktiviteten i alt.

AFSNIT 4

Første referenceår og indberetningshyppighed

1. Det første referenceår, for hvilket der skal udarbejdes årlige statistikker, er det kalenderår, hvor denne forordning træder i kraft.

2. Medlemsstaterne leverer herefter data for hvert kalenderår.

AFSNIT 5

Indberetning af resultater

Resultaterne indberettes senest 20 måneder efter udløbet af referenceåret.

AFSNIT 6

Rapporter og pilotundersøgelser

1. Medlemsstaterne forelægger Kommissionen en rapport om definitionen, strukturen og tilgængeligheden af de statistiske data, som skal udarbejdes i forbindelse med dette fælles modul.

2. Angående det detaljeringsniveau, der anvendes i dette bilag, iværksætter Kommissionen i henhold til artikel 5 i nærværende forordning pilotundersøgelser, som foretages af de nationale myndigheder som defineret i artikel 2 i forordning (EF) nr. 322/97.

3. Pilotundersøgelserne foretages for at vurdere, om det er relevant og gennemførligt at tilvejebringe sådanne data, samtidig med at fordelene ved at råde over disse data afvejes mod omkostningerne ved dataindsamlingen og den byrde, der pålægges virksomhederne.

4. Der vil blive foretaget pilotundersøgelser af følgende variabler:

Kode | Titel |

13 31 0 | Personaleudgifter |

Eksport af varer og tjenester |

Import af varer og tjenester |

Eksport af varer og tjenesteydelser inden for gruppen |

Import af varer og tjenesteydelser inden for gruppen |

12 15 0 | Værditilvækst i faktorpriser |

15 11 0 | Bruttoinvesteringer i materielle anlægsaktiver. |

--------------------------------------------------

20061223

BILAG III

NIVEAUER I DEN GEOGRAFISKE OPDELING OG AKTIVITETSOPDELINGEN

Geografisk opdeling | Niveau 1 | | Niveau 2-OUT (Niveau 1 + 24 lande) |

V2 | Extra-EU-27 | V2 | Extra-EU-27 |

| | IS | Island |

| | LI | Liechtenstein |

| | NO | Norge |

CH | Schweiz | CH | Schweiz |

| | HR | Kroatien |

RU | Rusland | RU | Rusland |

| | TR | Tyrkiet |

| | EG | Egypten |

| | MA | Marokko |

| | NG | Nigeria |

| | ZA | Sydafrika |

CA | Canada | CA | Canada |

US | USA | US | USA |

| | MX | Mexico |

| | AR | Argentina |

BR | Brasilien | BR | Brasilien |

| | CL | Chile |

| | UY | Uruguay |

| | VE | Venezuela |

| | IL | Israel |

CN | Kina | CN | Kina |

HK | Hong Kong | HK | Hong Kong |

IN | Indien | IN | Indien |

| | ID | Indonesien |

JP | Japan | JP | Japan |

| | KR | Sydkorea |

| | MY | Malaysia |

| | PH | Filippinerne |

| | SG | Singapore |

| | TW | Taiwan |

| | TH | Thailand |

| | AU | Australien |

| | NZ | New Zealand |

Z8 | Extra EU-27 ( ikke opdelt) | Z8 | Extra EU-27 ( ikke opdelt) |

C4 | Offshore-finanscentre | C4 | Offshore-finanscentre |

Z7 | Ligelig fordelt kontrol af UCIs [*]i mere end en medlemsstat | Z7 | Ligelig fordelt kontrol af UCIs [*]i mere end en medlemsstat |

Niveau 2-IN

A1 Verden i alt (alle enheder inkl. indberettende land)

Z9 Den øvrige verden (ekskl. indberettende land)

A2 Kontrolleret af det indberettende land

VI EU-27 (Intra-EU-27) ekskl. indberettende land

BE Belgien

BG Bulgarien

CZ Den Tjekkiske Republik

DK Danmark

DE Tyskland

EE Estland

GR Grækenland

ES Spanien

FR Frankrig

IE Irland

IT Italien

CY Cypern

LV Letland

LT Litauen

LU Luxembourg

HU Ungarn

MT Malta

NL Nederlandene

AT Østrig

PL Polen

PT Portugal

RO Rumænien

SI Slovenien

SK Slovakiet

FI Finland

SE Sverige

UK Det Forenede Kongerige

Z7 Ligelig fordelt kontrol af UCIs [**] i mere end en medlemsstat

V2 Extra-EU-27

AU Australien

CA Canada

CH Schweiz

CN Kina

HK Hong Kong

IL Israel

IS Island

JP Japan

LI Liechtenstein

NO Norge

NZ New Zealand

RU Rusland

TR Tyrkiet

US USA

C4 Offshore-finanscentre

Z8 Extra EU-27 ( ikke opdelt)

Niveau 3

AD | Andorra | EE | Estland [****] | KZ | Kasakhstan | QA | Qatar |

AE | De Forenede Arabiske Emirater | EG | Egypten | LA | Den Demokratiske Folkerepublik Laos | RO | Rumænien [****] |

AF | Afghanistan | ER | Eritrea | LB | Libanon | RU | Rusland |

AG | Antigua og Barbuda | ES | Spanien [****] | LC | Saint Lucia | RW | Rwanda |

AI | Anguilla | ET | Etiopien | LI | Liechtenstein | SA | Saudi-Arabien |

AL | Albanien | FI | Finland [****] | LK | Sri Lanka | SB | Salomonøerne |

AM | Armenien | FJ | Fiji | LR | Liberia | SC | Seychellerne |

AN | De Nederlandske Antiller | FK | Falklandsøerne | LS | Lesotho | SD | Sudan |

AO | Angola | FM | Sammenslutningen af Mikronesiske Stater | LT | Litauen [****] | SE | Sverige [****] |

AQ | Antarktis | FO | Færøerne | LU | Luxembourg [****] | SG | Singapore |

AR | Argentina | FR | Frankrig [****] | LV | Letland [****] | SH | Saint Helena |

AS | Amerikansk Samoa | GA | Gabon | LY | Den Folkesocialistiske Libyske Arabiske Jamahiriya | SI | Slovenien [****] |

AT | Østrig [****] | GD | Grenada | MA | Marokko | SK | Slovakiet [****] |

AU | Australien | GE | Georgien | MD | Republikken Moldova | SL | Sierra Leone |

AW | Aruba | GG | Guernsey (ingen officiel ISO 3166-1-landekode; reserveret kode) | MG | Madagaskar | SM | San Marino |

AZ | Aserbajdsjan | GH | Ghana | MH | Marshalløerne | SN | Senegal |

BA | Bosnien-Hercegovina | GI | Gibraltar | MK [3] | Den Tidligere Jugoslaviske Republik Makedonien | SO | Somalia |

BB | Barbados | GL | Grønland | ML | Mali | SR | Surinam |

BD | Bangladesh | GM | Gambia | MM | Myanmar | ST | São Tomé og Principe |

BE | Belgien [****] | GN | Guinea | MN | Mongoliet | SV | El Salvador |

BF | Burkina Faso | GQ | Ækvatorialguinea | MO | Macao | SY | Den Syriske Arabiske Republik |

BG | Bulgarien | GR | Grækenland [****] | MP | Nordmarianerne | SZ | Swaziland |

BH | Bahrain | GS | South Georgia og De Sydlige Sandwichøer | MR | Mauretanien | TC | Turks- og Caicosøerne |

BI | Burundi | GT | Guatemala | MS | Montserrat | TD | Tchad |

BJ | Benin | GU | Guam | MT | Malta [****] | TF | De Franske Besiddelser i Det Sydlige Indiske Ocean |

BM | Bermudaøerne | GW | Guinea-Bissau | MU | Mauritius | TG | Togo |

BN | Negara Brunei Darussalam | GY | Guyana | MV | Maldiverne | TH | Thailand |

BO | Bolivia | HK | Hong Kong | MW | Malawi | TJ | Tadsjikistan |

BR | Brasilien | HM | Heard Island and McDonald Islands | MX | Mexico | TK | Tokelauøerne |

BS | Bahamaøerne | HN | Honduras | MY | Malaysia | TM | Turkmenistan |

BT | Bhutan | HR | Kroatien | MZ | Mozambique | TN | Tunesien |

BV | Bouvetøen | HT | Haiti | NA | Namibia | TO | Tonga |

BW | Botswana | HU | Ungarn [****] | NC | Ny Caledonien | TP | Østtimor |

BY | Belarus | ID | Indonesien | NE | Niger | TR | Tyrkiet |

BZ | Belize | IE | Irland [****] | NF | Norfolk Island | TT | Trinidad og Tobago |

CA | Canada | IL | Israel | NG | Nigeria | TV | Tuvalu |

CC | Cocosøerne (Keelingøerne) | IM | Isle of Man (ingen officiel ISO 3166-1-landekode; reserveret kode) | NI | Nicaragua | TW | Taiwan |

CD | Congo (Den Demokratiske Republik) | IN | Indien | NL | Nederlandene [****] | TZ | Tanzania (Den Forenede Republik) |

CF | Centralafrikanske Republik, Den | IO | Britiske områder i Det Indiske Ocean | NO | Norge | UA | Ukraine |

CG | Republikken Congo | IQ | Irak | NP | Nepal | UG | Uganda |

CH | Schweiz | IR | Iran, Den Islamiske Republik | NR | Nauru | UK | Det Forenede Kongerige [****] |

CI | Elfenbenskysten | IS | Island | NU | Niueøen | UM | Mindre øer fjernt fra USA |

CK | Cookøerne | IT | Italien [****] | NZ | New Zealand | US | USA |

CL | Chile | JE | Jersey (ingen officiel ISO 3166-1-landekode; reserveret kode) | OM | Oman | UY | Uruguay |

CM | Cameroun | JM | Jamaica | PA | Panama | UZ | Usbekistan |

CN | Kina | JO | Jordan | PE | Peru | VA | Pavestolen (Vatikanstaten) |

CO | Colombia | JP | Japan | PF | Fransk Polynesien | VC | Saint Vincent og Grenadinerne |

CR | Costa Rica | KE | Kenya | PG | Papua Ny Guinea | VE | Venezuela |

CU | Cuba | KG | Kirgisistan | PH | Filippinerne | VG | De Britiske Jomfruøer |

CV | Kap Verde | KH | Cambodja | PK | Pakistan | VI | De Amerikanske Jomfruøer |

CX | Juleøen | KI | Kiribati | PL | Polen [****] | VN | Vietnam |

CY | Cypern [****] | KM | Comorerne | PN | Pitcairn | VU | Vanuatu |

CZ | Den Tjekkiske Republik [****] | KN | St Kitts og Nevis | PS | Det besatte palæstinensiske område | WF | Wallis og Futuna |

DE | Tyskland [****] | KP | Nordkorea | PT | Portugal [****] | WS | Samoa |

DJ | Djibouti | KR | Sydkorea | PW | Palau | YE | Yemen |

DK | Danmark [****] | KW | Kuwait | PY | Paraguay | | |

DM | Dominica | KY | Caymanøerne | | | ZA | Sydafrika |

DO | Den Dominikanske Republik | | | | | ZM | Zambia |

DZ | Algeriet | | | | | ZW | Zimbabwe |

EC | Ecuador | Z8 | Extra EU-27 ( ikke opdelt) | | | RS | Serbien |

A2 | Kontrolleret af det indberettende land | Z7 | Ligelig fordelt kontrol af UCI's [*****]i mere end en medlemsstat | | | ME | Montenegro |

Aktivitetsopdeling

Niveau 1 | Niveau 2 |

| NACE rev. 1.1 [6] |

AKTIVITETEN I ALT | AKTIVITETEN I ALT | Hovedafd. C-O (ekskl. L) |

RÅSTOFINDVINDING | RÅSTOFINDUDVINDING | Hovedafd. C |

Herunder | |

Udvinding af olie og gas | Hovedgr. 11 |

FREMSTILLINGSVIRKSOMH. | FREMSTILLINGSVIRKSOMHED | Hovedafd. D |

Næringsmidler | Afdeling DA |

Tekstiler og beklædningsartikler | Afdeling DB |

Træ, forlagsvirksomhed og trykning | Afdeling DD & DE |

Tekstil- og træaktiviteter I ALT | |

Raffinerede olieprodukter og andre behandlinger | Hovedgr. 23 |

Fremstilling af kemiske produkter | Hovedgr. 24 |

Gummi og plastprodukter | Hovedgr. 25 |

Olieprodukter, kemiske produkter, gummi- og plastprodukter. | Olieprodukter, kemiske produkter, gummi- og plastprodukter I ALT | |

Metalprodukter | Afdeling DJ |

Maskiner og udstyr | Hovedgr. 29 |

Olieprodukter, kemiske produkter, gummi- og plastprodukter I ALT | |

Kontormaskiner og edb-udstyr | Hovedgr. 30 |

Radio-, tv- og kommunikationsudstyr | Hovedgr. 32 |

Kontormask., edb, radio, tv, komm. | Kontormaskiner, edb-udstyr, radio-, tv- og kommunikationsudstyr I ALT | |

Køretøjer og andre transportmidler. | Motorkøretøjer | Hovedgr. 34 |

Andre transportmidler | Hovedgr. 35 |

Køretøjer og andre transportmidler I ALT | |

Fremstillingsvirksomhed i.a.n. | |

ELEKTRICITET, GAS OG VAND | ELEKTRICITET, GAS OG VAND | Hovedafd. E |

BYGGE- OG ANLÆGSVIRK. | BYGGE- OG ANLÆGSVIRKSOMHED | Hovedafd. F |

TJENESTER I ALT | TJENESTER I ALT | |

HANDEL OG REPARATION | HANDEL OG REPARATION | Hovedafd. G |

Handel med, vedligeholdelse og reparation af motorkøretøjer og motorcykler; servicestationer | Hovedgr. 50 |

Engroshandel og agenturhandel undtagen med motorkøretøjer og motorcykler | Hovedgr. 51 |

Detailhandel undtagen med motorkøretøjer og motorcykler; rep. af varer til personlig brug og holdningsbrug | Hovedgr. 52 |

HOTEL- & RESTAURATIONSV. | HOTEL- OG RESTAURATIONSVIRKSOMHED | Hovedafd. H |

TRANSP., OPLAGR. OG KOM. | TRANSPORT, OPLAGRINGSVIRKSOMHED OG KOMMUNIKATION | Hovedafd. I |

Transport og oplagringsvirksomhed | Hovedgr. 60, 61, 62, 63 |

Landtransport; rørtransport | Hovedgr. 60 |

Skibsfart | Hovedgr. 61 |

Lufttransport | Hovedgr. 62 |

Hjælpevirksomhed i forbindelse med transport; rejsebureauvirksomhed og transportformidling | Hovedgr. 63 |

Post og telekommunikation | Hovedgr. 64 |

Postbefordring og kurertjeneste | Gruppe 641 |

Telekommunikation | Gruppe 642 |

PENGEINST., FINANS., FORS. | PENGEINSTITUTTER, FINANSIERINGS- OG FORSIKRINGSVIRKSOMHED | Hovedafd. J |

Bank- og finansieringsvirksomhed undtagen forsikring og pensionsforsikring | Hovedgr. 65 |

Forsikring og pensionsforsikring bortset fra lovpligtig socialforsikring | Hovedgr. 66 |

Servicevirksomhed i forbindelse med pengeinstitutter, finansierings- og forsikringsvirksomhed | Hovedgr. 67 |

VIRKSOMHED I FORBINDELSE MED FAST EJENDOM | Hovedafd. K, hovedgr. 70 |

UDLEJNING AF MASKINER OG VARER TIL PERS. BRUG OG HUSHOLDNINGSBRUG | Hovedafd. K, hovedgr. 71 |

DATABEH. & VIRKSOMH I.F.M. | DATABEHANDLING OG VIRKSOMHED I FORBINDELSE HERMED | Hovedafd. K, hovedgr. 72 |

FORSKN. & UDVIKLING | FORSKNING OG UDVIKLING | Hovedafd. K, hovedgr. 73 |

ANDEN FORRETNINGSSERV. | ANDEN FORRETNINGSSERVICE | Hovedafd. K, hovedgr. 74 |

Advokatvirksomhed, bogførings- og revisionsvirksomhed, markedsanalyser, konsulentvirksomhed | Gruppe 741 |

Advokatvirksomhed | Undergruppe 7411 |

Bogførings- og revisionsvirksomhed, skatterådgivning | Undergruppe 7412 |

Markedsanalyser og offentlig meningsmåling | Undergruppe 7413 |

Virksomhedsrådgivning | Undergruppe 7414 |

Ikke-finansielle holdingselskaber | Undergruppe 7415 |

Arkitekt- og ingeniørvirksomhed og anden teknisk rådgivning | Gruppe 742 |

Reklamevirksomhed | Gruppe 744 |

Anden forretningsservice i.a.n. | Gruppe 743, 745, 746, 747, 748 |

AKTIV. I.F.M. FRITID, KULTUR | UNDERVISNING | Hovedafd. M |

SUNDHEDSVÆSEN OG SOCIALE FORANSTALTNINGER | Hovedafd. N |

KLOAKVÆSEN, RENOVATIONSVÆSEN OG RENHOLDELSE | Hovedafd. O, hovedgr. 90 |

ORGANISATIONER OG FORENINGER I.A.N. | Hovedafd. O, hovedgr. 91 |

AKTIVITETER I FORBINDELSE MED FRITID, KULTUR. AKTIVITETER OG SPORTSAKTIV. | Hovedafd. O, hovedgr. 92 |

Film og video, radio- og tv-virksomhed, anden forlystelsesvirksomhed | Gruppe 921, 922, 923 |

Pressebureauer | Gruppe 924 |

Biblioteker, arkiver og museer og anden kulturel virksomhed | Gruppe 925 |

Sport og andre aktiviteter i forbindelse med fritid | Gruppe 926, 927 |

ANDEN SERVICEVIRKSOMHED | Hovedafd. O, hovedgr. 93 |

Ikke opdelt | |

Niveau 3 (NACE rev. 1.1) |

Position | Krævet detaljeringsniveau |

Erhvervsøkonomi | Hovedafdeling C-K |

Råstofudvinding | Hovedafdeling C |

Fremstillingsvirksomhed | Hovedafdeling D Afdelingerne DA-DN Alle hovedgrupper (15-37) |

Aggregater: |

Højteknologi Teknologi på mellemhøjt niveau Teknologi på mellemlavt niveau Lavteknologi | 24.4, 30, 32, 33, 35.3 24 undt. 24.4, 29, 31, 34, 35.2, 35.4, 35.5 23, 25-28, 35.1 15-22, 36, 37 |

Elektricitets-, gas- og vandforsyning | Hovedafdeling E Alle hovedgrupper (40 og 41) |

Bygge- og anlægsvirksomhed | Hovedafdeling F (hovedgruppe 45) Alle grupper (45.1-45.5) |

Engroshandel og detailhandel; reparation af motorkøretøjer, motorcykler og varer til personlig brug eller til husholdninger | Hovedafdeling G Alle hovedgrupper (50-52) Gruppe 50.1+50.2+50.3, 50.4, 50.5, 51.1-51.9 Gruppe 52.1-52.7 |

Hotel- og restaurationsvirksomhed | Hovedafdeling H (hovedgruppe 55) Gruppe 55,1-55.5 |

Transport, oplagringsvirksomhed og kommunikation | Hovedafdeling I Alle hovedgrupper Gruppe 60.1, 60.2, 60.3, 63.1+63.2, 63.3, 63.4, 64.1, 64.2 |

Pengeinstitutter, finansierings- og forsikringsvirksomhed | Hovedafdeling J Alle hovedgrupper |

ast ejendom, udlejning og forretningsservice | Hovedafdeling K Hovedgruppe 70 Hovedgruppe 71, gruppe 71.1+71.2, 71.3 og 71.4 Hovedgruppe 72, gruppe 72.1-72.6 Hovedgruppe 73 Hovedgruppe 74, aggregaterne 74.1-74.4 og 74.5-74.8 |

[*] Et datterselskabs øverste kontrollerende institutionelle enhed.

[**] Et datterselskabs øverste kontrollerende institutionelle enhed.

[3] Foreløbig kode, der ikke berører landets endelige benævnelse, der anvendes efter afslutningen af de forhandlinger, der for øjeblikket finder sted i FN-regi.

[****] = Kun udenlandske datterselskaber i udlandet

[*****] Et datterselskabs øverste kontrollerende institutionelle enhed.

[6] Rådets forordning (EØF) nr. 3037/90 af 9. oktober 1990 om den statistiske nomenklatur for økonomiske aktiviteter i De Europæiske Fællesskaber (EFT L 293 af 24.10.1990, s. 1). Senest ændret ved forordning (EF) nr. 1893/2006.

--------------------------------------------------